2.5 ทรัพย์สินที่ใช้ในการประกอบธุรกิจ

  ( 1 ) ลักษณะสำคัญของทรัพย์สิน

1.  - ยอดรวมของมูลค่าทรัพย์สินหลักที่ใช้ในการประกอบธุรกิจ

มูลค่าตามบัญชีของสินทรัพย์ของบริษัทฯ และบริษัทย่อย ณ วันที่ 31 ธันวาคม 2547 มีดังนี้

+---------------------------------+------------------+-----------------+
| ประเภทสินทรัพย์                    | มูล               | มูลค่าท           |
|                                 | ค่าตามบัญชี(ล้านบาท) | รัพย์สินที่ได้จดจำนอง |
|                                 |                  | (ล้านบาท) *      |
+---------------------------------+------------------+-----------------+
| 1. ที่ดิน อาคาร และอุปกรณ์           |                  |                 |
+---------------------------------+------------------+-----------------+
|   - ที่ดิน                         | 1,464.05         | 1,444.25        |
+---------------------------------+------------------+-----------------+
|   - ส่วนปรับปรุงและพัฒนาที่ดิน         | 179.42           | 179.42          |
+---------------------------------+------------------+-----------------+
|   - อาคารและสิ่งปลูกสร้าง           | 1,450.08         | 1,450.08        |
|   (รวมส่วนปรับปรุง)                |                  |                 |
+---------------------------------+------------------+-----------------+
|   - บ่อกักและกรงเลี้ยงสัตว์           | 28.24            | -               |
+---------------------------------+------------------+-----------------+
|   - เครื่องจักร เครื่องใช้ และอุปกรณ์   | 412.77           | -               |
+---------------------------------+------------------+-----------------+
|   - เครื่องตกแต่ง                  | 30.52            | -               |
|   และเครื่องใช้สำนักงาน             |                  |                 |
+---------------------------------+------------------+-----------------+
|   - ยานพาหนะ                    | 117.76           | -               |
+---------------------------------+------------------+-----------------+
|   - อุปกรณ์สวนสนุก                 | 3.71             | -               |
+---------------------------------+------------------+-----------------+
|   - โครงการระหว่างก่อสร้าง และอื่นๆ  | 33.57            | -               |
+---------------------------------+------------------+-----------------+
| รวม                             | 3,720.12         | 3,073.75        |
+---------------------------------+------------------+-----------------+
| 2. สัตว์และต้นไม้                   | 219.50           | -               |
+---------------------------------+------------------+-----------------+
| 3. ที่ดินที่ยังไม่ได้ใช้ในการดำเนินงาน    | 189.87           | -               |
+---------------------------------+------------------+-----------------+

* ในการตรวจสอบบัญชีประจำปี 2547 ผู้สอบบัญชีได้รายงานไว้ในหมายเหตุประกอบงบการเงิน ข้อ
10. ที่ดิน อาคาร และอุปกรณ์ว่า
“บริษัทและบริษัทย่อยได้จดจำนองที่ดินส่วนใหญ่พร้อมสิ่งปลูกสร้างที่มีอยู่ในปัจจุบัน
และที่จะมีขึ้นในอนาคตบนที่ดินผืนดังกล่าวของบริษัทและบริษัทย่อย (มูลค่าสุทธิตามบัญชีประมาณ
3,074 ล้านบาท ในปี 2547)
เพื่อค้ำประกันวงเงินสินเชื่อที่บริษัทและบริษัทย่อยได้รับจากธนาคารในประเทศ…”
มูลค่าสุทธิดังกล่าวประกอบด้วย ส่วนปรับปรุงและพัฒนาที่ดิน และมูลค่าของอาคารและสิ่งปลูกสร้าง

2.  - ลักษณะกรรมสิทธิ์

ก. ที่ดินของบริษัท ซาฟารีเวิลด์ จำกัด (มหาชน) ตั้งอยู่ ณ เลขที่ 99 หมู่ 7 ถนนเลียบคลองสอง
แขวงสามวาตะวันตก เขตคลองสามวา กรุงเทพมหานคร มีจำนวนรวมทั้งสิ้น 463-1-60 ไร่
มีมูลค่าตามบัญชี ณ วันที่ 31 ธันวาคม 2547 เป็นจำนวน 1,231.46 ล้านบาท โดยบริษัทฯ
มีกรรมสิทธิ์ในที่ดินซึ่งเป็นโฉนดทุกแปลง ส่วนของอาคารและสิ่งปลูกสร้าง
ประกอบด้วยอาคารที่ใช้ในการประกอบธุรกิจของบริษัทฯ เช่น ที่ทำการสำนักงานใหญ่
อาคารจำหน่ายสินค้าที่ระลึก อาคารภัตตาคาร เวทีและอัฒจันทร์เพื่อใช้ในการแสดงต่างๆ
นอกจากนั้นยังมีสิ่งปลูกสร้างประเภทบ่อกักและกรงเลี้ยงสัตว์
ซึ่งใช้ประกอบในการดำเนินการสวนสัตว์เปิดอีกด้วย
สิ่งปลูกสร้างทั้งหมดตั้งอยู่ในบริเวณที่ดินของบริษัทฯ ณ เลขที่ดังกล่าว

ข. ที่ดินของบริษัท ภูเก็ตแฟนตาซี จำกัด (มหาชน) ซึ่งเป็นบริษัทย่อย ตั้งอยู่ ณ เลขที่ 99 หมู่ที่ 3
ตำบลกมลา อำเภอกะทู้ จังหวัดภูเก็ต มีจำนวนรวมทั้งสิ้น 282-1-76 ไร่ มีมูลค่าบัญชี ณ วันที่ 31
ธันวาคม 2547 เป็นจำนวน 232.59 ล้านบาท โดยบริษัทดังกล่าวมีกรรมสิทธิ์ในที่ดินทุกแปลง
ในการจัดประเภททางบัญชีตั้งแต่ปี 2543 เป็นต้นมา
ผู้ตรวจสอบบัญชีของบริษัทได้จัดประเภทที่ดินที่ยังไม่ได้ใช้งานจำนวน 163-3-49 ไร่
เป็นทรัพย์สินอื่นในส่วนของที่ดินที่ยังไม่ได้ใช้ในการดำเนินงาน-สุทธิ เป็นจำนวน 189,870,438
บาท โดยเป็นราคาที่ประเมินโดยผู้ประเมินราคาอิสระ
ได้ใช้หลักเกณฑ์การประเมินราคามูลค่าตลาดและมูลค่าทดแทนสุทธิในการประเมินราคาที่เหมาะสม

อาคารและสิ่งปลูกสร้างที่สำคัญของบริษัท ภูเก็ตแฟนตาซี จำกัด (มหาชน)
ประกอบด้วยอาคารโรงละครขนาดใหญ่จุ 3,000 ที่นั่ง ก่อสร้างบนเนื้อที่ประมาณ 23,500
ตารางเมตร อาคารภัตตาคารทรงไทยจุ 4,000 ที่นั่ง ก่อสร้างบนเนื้อที่ประมาณ 8,500
ตารางเมตร อาคารร้านขายสินค้าที่ระลึกจำนวน 16 ร้าน ก่อสร้างบนเนื้อที่ประมาณ 3,100
ตารางเมตร อาคารสำนักงานรวมเนื้อที่ประมาณ 2,070 ตารางเมตร
และโรงเลี้ยงและฝึกสอนช้างเนื้อที่ประมาณ 2,000 ตารางเมตร เป็นสำคัญ สิ่งปลูกสร้างทั้งหมด
ตั้งอยู่ในบริเวณที่ดินของบริษัท ณ เลขที่ดังกล่าว

3.  - ภาระผูกพันของทรัพย์สิน

เมื่อวันที่ 4 กรกฎาคม 2539 บริษัท ซาฟารีเวิลด์ จำกัด (มหาชน)
ได้ทำสัญญากู้เงินกับธนาคารในประเทศแห่งหนึ่งในวงเงินจำนวน 1,300 ล้านบาท
โดยได้จดจำนองที่ดินของบริษัทฯ จำนวน 445-2-18 ไร่
รวมทั้งสิ่งปลูกสร้างที่มีอยู่และจะมีขึ้นในอนาคต เป็นหลักทรัพย์ค้ำประกันการชำระคืนเงินกู้

เมื่อวันที่ 9 กรกฎาคม 2539 บริษัท ภูเก็ตแฟนตาซี จำกัด
ได้ทำสัญญากู้เงินกับบริษัทเงินทุนหลักทรัพย์ในประเทศแห่งหนึ่งเป็นจำนวนเงินรวม 700 ล้านบาท
โดยได้จดจำนองที่ดินของบริษัทเองจำนวน 239 – 2 – 04 ไร่
รวมทั้งสิ่งปลูกสร้างที่มีอยู่และจะมีขึ้นในอนาคต เป็นหลักทรัพย์ค้ำประกันการชำระคืนเงินกู้ ดังกล่าว
และบริษัท ซาฟารีเวิลด์ จำกัด (มหาชน) ได้จดจำนองลำดับสองของที่ดินของบริษัทฯ
ที่กล่าวถึงข้างต้น เพื่อเป็นการค้ำประกันการชำระคืนเงินกู้ที่บริษัท ภูเก็ตแฟนตาซี จำกัด
ได้ทำสัญญากู้ยืมเงินจากบริษัทเงินทุนหลักทรัพย์ดังกล่าวเป็นจำนวน 700 ล้านบาท อีกด้วย

  ( 2 ) นโยบายการลงทุนในบริษัทย่อย

จากประสบการณ์ในการดำเนินธุรกิจอุตสาหกรรมการท่องเที่ยวที่สะสมมาเป็นเวลากว่า 17 ปี
และความมุ่งมั่นที่จะพัฒนาธุรกิจให้สมบูรณ์แบบตามมาตรฐานสากล บริษัทฯ
จึงได้ขยายธุรกิจการบันเทิงและ สันทนาการในแนวเดียวกันกับที่บริษัทฯ
มีประสบการณ์ในการทำธุรกิจ โดยการจัดตั้งบริษัท ภูเก็ตแฟนตาซี จำกัด
เพื่อดำเนินการแหล่งบันเทิงขนาดใหญ่ที่ได้มาตรฐานระดับสากลขึ้นที่จังหวัดภูเก็ต
โดยได้เปิดดำเนินการอย่างเป็นทางการตั้งแต่วันที่ 6 กุมภาพันธ์ 2542 เป็นต้นมา

ณ วันที่ 31 ธันวาคม 2547 บริษัท ซาฟารีเวิลด์ จำกัด (มหาชน) มีเงินลงทุนในบริษัท
ภูเก็ตแฟนตาซี จำกัด (มหาชน) เป็นจำนวน 189.95 ล้านบาท หรือเท่ากับประมาณร้อยละ 99.97
ของทุนจดทะเบียนที่มีจำนวน 190 ล้านบาท โดยไม่มีการลงทุนในบริษัทย่อยและ/หรือบริษัทร่วมอื่น
การดำเนินงานของบริษัท ภูเก็ตแฟนตาซี จำกัด (มหาชน) นั้น มีคณะกรรมการบริษัทจำนวน 11 คน
โดยมีนายอุดม วิชยาภัย ดำรงตำแหน่งเป็นประธานกรรมการของบริษัท ภูเก็ตแฟนตาซี จำกัด
(มหาชน) และนายผิน คิ้วคชา กรรมการผู้จัดการใหญ่ของบริษัทฯ
เป็นประธานกรรมการบริหารของบริษัทดังกล่าว
คณะกรรมการของบริษัทย่อยได้ปฏิบัติหน้าที่ตามข้อบังคับของบริษัทย่อย
ภายใต้พระราชบัญญัติบริษัทมหาชนจำกัด

มูลค่าเงินลงทุนสุทธิในบริษัท ภูเก็ตแฟนตาซี จำกัด (มหาชน) ซึ่งเป็นบริษัทย่อย ณ วันที่ 31 ธันวาคม 2447 มีดังนี้

+------------------+------------------+---------+------+-------------+
| ชื่อบริษัท           | ปร               | ทุน      | %    | มูลค่าเงินลงทุน |
|                  | ะเภทและลักษณะธุรกิจ | ชำระแล้ว | ก    |             |
|                  |                  |         | ารถือ | (วิธีส        |
|                  |                  | (บาท)   |      | ่วนได้ส่วนเสีย) |
|                  |                  |         | หุ้น   |             |
|                  |                  |         | ของบ | (บาท)       |
|                  |                  |         | ริษัทฯ |             |
+------------------+------------------+---------+------+-------------+
| บริษัทย่อย          |                  |         |      |             |
+------------------+------------------+---------+------+-------------+
| - บริษัท           | ดำเนินการ         | 190,    | 9    | 201,672,166 |
| ภูเก็ตแฟนตาซี จำกัด  | แหล่งบันเทิงขนาดใหญ่ | 000,000 | 9.97 |             |
|                  | ในกิจการนันทนาการ  |         |      | -           |
| (มหาชน)          | เพื่อ              | -       | -    |             |
|                  | สนับสนุนการท่องเที่ยว |         |      |             |
| บริษัทร่วม - ไม่มี    |                  |         |      |             |
+------------------+------------------+---------+------+-------------+